প্রত্যেক বিচারপ্রার্থীর নিজে অথবা পছন্দমতো আইনজীবী নিয়োগের মাধ্যমে চাপমুক্ত পরিবেশে ভয়ভীতির ঊধর্ে্ব থেকে বিচারপ্রক্রিয়ায় অংশগ্রহণের মাধ্যমে ন্যায়বিচার পাওয়ার অধিকার রয়েছে। গণপ্রজাতন্ত্রী বাংলাদেশ সংবিধান, মানবাধিকার ঘোষণাপত্রসহ নাগরিক ও রাজনৈতিক অধিকারসংক্রান্ত আন্তর্জাতিক চুক্তি অনুযায়ী স্বীকৃত এসব মানবাধিকার অনস্বীকার্য। কিন্তু বাংলাদেশের মতো একটি দরিদ্র রাষ্ট্রে বিচারপ্রক্রিয়া ব্যয়বহুল হওয়ায় বিচারপ্রার্থীরা অনেক সময় অর্থের অভাবে বিচারপ্রক্রিয়ায় অংশগ্রহণ করতে পারে না। ফলে ন্যায়বিচারপ্রাপ্তি থেকে তারা বঞ্চিত হয়।